Her kan du se Huawei Mate 30 eventet live

Huawei præsenterer sine Mate 30 modeller ved et event i München, Tyskland, klokken 14.00 og kineserne har sørget for, at vi alle sammen kan følge med i eventet. Du kan se det via streamet herover – eller på Youtube.

Der forventes at Huawei vil lancere hele fire forskellige varianter, nemlig grundmodellen Mate 30, den billigere Lite, topmodellen Pro og en speciel Porsche-udgave af 30’eren.

Bortset fra Lite-udgaven vil alle modeller være udrustet med Huaweis nye Kirin 990-chip med indbyggede 5G-funktioner. Huawei forventes at beholde notchen på telefonerne – igen bortset fra Lite-udgaven, der har et Samsung-lignende kamerahul i skærmen. Bagsiden er ny, idet linserne er samlet i et helt rundt kamerahus.

Ud over kameraer vil Huawei ifølge rygterne præsentere et nyt smartwatch, en fladskærm, en fitness tracker og en tablet under eventet.

Men. Det mest interessante bliver, hvordan Huawei vil tackle ”Android-situationen”. Som bekendt er kineserne havnet på den amerikanske regerings sorte liste, hvorfor de ikke må udstyre Mate 30-telefonerne med den fulde Android-oplevelse – hverken apps eller tjenester.

Her kan du se Huawei Mate 30 eventet live